****

**AKREDITĀCIJAS EKSPERTU KOMISIJAS ZIŅOJUMS**

**PAR**

**LIEPĀJAS PIRMSSKOLAS IZGLĪTĪBAS IESTĀDES “MAZULĪTIS”**

 **VADĪTĀJAS ILONAS KORJAGINAS**

**PROFESIONĀLĀS DARBĪBAS VĒRTĒŠANAS REZULTĀTIEM**

**Janvāris, 2025**

**VISPĀRĪGAS ZIŅAS PAR IZGLĪTĪBAS IESTĀDI, VĒRTĒŠANAS NORISES LAIKU UN AKREDITĀCIJAS EKSPERTU KOMISIJAS SASTĀVU**

|  |  |
| --- | --- |
| **Izglītības iestādes nosaukums** | **Liepājas pirmsskolas izglītības iestāde "Mazulītis"** |
| **Izglītības iestādes juridiskā adrese** | Dunikas iela 17, Liepāja, LV-3407 |
| **Izglītības iestādes tālruņa numurs** | +371 63436131 |
| **Izglītības iestādes elektroniskā pasta adrese** | mazulitis@liepaja.edu.lv |
| **Izglītības iestādes vadītājs un amatā stāšanās laiks** | **Ilona Korjagina**02.04.2012 |
| **Izglītības iestādes dibinātājs** | Liepājas Centrālā administrācija |
| **Īstenotās izglītības programmas** | Pirmsskolas izglītības programma |
| **Izglītojamo skaits izglītības iestādē** | 256 |
| **Pedagogu skaits izglītības iestādē**  | 40 |
| **Atbalsta personāls (tarificētā darba slodze) izglītības iestādē**  | 2 skolotāji logopēdi (2,49).  |
| **Akreditācijas norises laiks izglītības iestādē** | no 2024.gada 4.novembra līdz 8.novembrim |
| **Akreditācijas ekspertu komisija** | komisijas vadītāja | Izglītības kvalitātes valsts dienesta Kvalitātes vērtēšanas departamenta vecākā eksperte **Daila Frīdmane** |
| Eksperte | Elejas pirmsskolas izglītības iestādes „Kamenīte” vadītāja **Indra Buse** |

1. **VISPĀRĪGA INFORMĀCIJA PAR IZGLĪTĪBAS IESTĀDES VADĪTĀJA PROFESIONĀLĀS DARBĪBAS VĒRTĒŠANU**

* 1. Izglītības iestādes darbības kvalitātes vērtēšanā izmanto vienotu procedūru, kuru nosaka Izglītības likuma 4.1pants un Ministru kabineta 2024.gada 4.jūnija noteikumi Nr.325 “Vispārējās izglītības un profesionālās izglītības iestāžu akreditācijas un to vadītāju profesionālās darbības novērtēšanas kārtība” <https://likumi.lv/ta/id/352674-visparejas-izglitibas-un-profesionalas-izglitibas-iestazu-akreditacijas-un-to-vaditaju-profesionalas-darbibas-novertesanas-kartiba>.
	2. Atbilstoši Izglītības likumā noteiktajam izglītības kvalitāte ir **izglītības process, saturs, vide** un **pārvaldība**, kas ikvienam nodrošina iekļaujošu izglītību un iespēju sasniegt augstvērtīgus rezultātus atbilstoši sabiedrības izvirzītajiem un valsts noteiktajiem mērķiem.
	3. Izglītības iestādes vadītāja profesionālās darbības vērtēšana, izvērtējot 4.kategoriju jeb izglītības iestādes pārvaldības kvalitāti, ir daļa no izglītības iestādes darbības kvalitātes vērtēšanas.
	4. Kvalitātes vērtēšanā iegūtā informācija un dati atspoguļo sniegumu piecos kvalitātes vērtējuma līmeņos (nepietiekami, jāpilnveido, labi, ļoti labi, izcili) katrā elementā:

|  |  |
| --- | --- |
| **Kvalitātes vērtējuma līmenis** | **Kvalitātes vērtējuma līmeņa raksturojums** |
| **“nepietiekami”** | norāda, ka izglītības iestādes pārvaldībā ir konstatēti normatīvo aktu pārkāpumi vai atkārtota neefektīva darbība |
| **“jāpilnveido”** | norāda, ka izglītības iestādes vadītāja profesionālā darbība atbilst minimālajām prasībām – tiek ievērota normatīvo aktu minimālo prasību izpilde |
| **“labi”** | norāda, ka ir uzsākta pārmaiņu ieviešana un tās tiek ieviestas |
| **“ļoti labi”** | norāda, ka izglītības iestādes vadības darbs pārsniedz optimāli sasniedzamo kvalitātes līmeni, nepieciešamās pārmaiņas ir ieviestas – tā ir izglītības iestādes vadītāja darbības stiprā puse |
| **“izcili”** | norāda, ka izglītības iestādes vadības darbībā ir radītas izglītības inovācijas, kuras nepieciešams padziļināti pētīt un popularizēt valsts un starptautiskā līmenī |

**II. IZGLĪTĪBAS IESTĀDES DARBĪBAS PAMATRĀDĪTĀJI**

**2.1. Izglītības iestādes misija, vīzija, kvalitātes mērķi:**

* + 1. **Misija** – Kvalitatīva izglītības sniegšana bērniem attīstošā, drošā un labvēlīgā vidē;
		2. **Vīzija** – Pār zinību un atklājumu tiltu košu “Mazulītis” iet ceļu drošu. Prot gan lasīt, rēķināt, gudras domas šķetināt. Tic viņš labajam un saviem spēkiem, Kā Sprīdītis var cīnīties par mērķiem cēliem. Sirsniņā tam valda prieks, Skolā viņš ir teicamnieks!” /B. Skrabāne/;
		3. **Kvalitātes mērķi**:

2.1.3.1. Nodrošināt kvalitatīvu izglītības procesu izglītojamiem, atbilstoši katra spējām, vajadzībām un interesēm, mērķtiecīgi sadarbojoties ar atbalsta personālu.

2.1.3.2. Vadības komandai organizēt kvalitatīvu pārvaldību sekmīgai IKT izmantošanai izglītības iestādē, nodrošinot izglītojamo personības izaugsmi veicinošu mācīšanas un mācīšanās procesu.

2.1.3.3. Īstenot mācību procesu valsts valodā, nodrošinot līdztiesību izglītības pieejamībā un sniegt nepieciešamos atbalsta pasākumus mazākumtautību izglītojamiem latviešu valodas prasmju apguvē.

**2.2. Izglītības iestādes vadītāja profesionālo darbību raksturo šādi rādītāji:**

* + 1. katru semestri tiek veikta 40% pedagogu vadīto rotaļnodarbību vērošana;
		2. 100% pedagogu ir normatīvajos aktos noteiktā nepieciešamā izglītība un profesionālā kvalifikācija;
		3. 100% pedagogi veic tiesību aktos noteikto nepieciešamo profesionālās kompetences pilnveidi;
		4. izglītības iestāde 1 reizi semestrī iegūst datus un informāciju par tās mikroklimatu, fizisko un emocionālo vidi. Anketēšanā piedalās 60% respondentu;
		5. 90% no aptaujātajiem respondentiem izglītības iestādes mikroklimatu, fizisko un emocionālo vidi vērtē kā drošu;
		6. 90% pedagogu ir apmierināti ar pieejamajiem un nodrošinātajiem resursiem.

**2.3. Izglītības iestādes vadītāja profesionālo darbību raksturo šādi izglītības kvalitātes risku rādītāji:**

|  |  |  |  |
| --- | --- | --- | --- |
| **Nr.p.k.** | **Izglītības kvalitātes riski** | **Ir/Nav** | **Piezīmes** |
| 2.3.1. | VIIS ievadītā informācija par izglītojamiem, kuri bez attaisnojoša iemesla ilgstoši neapmeklē izglītības iestādi (20 un vairāk mācību stundas / nodarbības semestrī) | nav |  |
| 2.3.2. | Izglītības iestādē nav pieejami atbalsta personāla pakalpojumi (iepriekšējā un/vai aktuālajā mācību gadā) | nav |  |
| 2.3.3. | Izglītības iestādē ilgstošas pedagogu vakances (vairāk kā 1 mēnesi iepriekšējā un/vai aktuālajā mācību gadā)  | ir | Pirmsskolas izglītības skolotājs (0,52). |

**2.4. Iepriekšējā vērtēšanā sniegto rekomendāciju / uzdevumu izpilde**

Iepriekšējā vērtēšanā (2018.g.) tika izvirzīti 3 uzdevumi. Sniegtās rekomendācijas pamatā ir izpildītas.

**III. IZGLĪTĪBAS IESTĀDES VADĪTĀJA PROFESIONĀLĀS DARBĪBAS NOVĒRTĒJUMA KOPSAVILKUMS**

|  |  |
| --- | --- |
| Kategorija un elementi: | Kvalitātes vērtējuma līmenis |
|  | Nepietiekami  | Jāpilnveido  | Labi | Ļoti labi | Izcili |
| 4. Laba pārvaldība |  |  |  |  |  |
| 4.1. Administratīvā efektivitāte |  |  | x |  |  |
| 4.2. Vadības profesionālā darbība |  |  |  | x |  |
| 4.3. Atbalsts un sadarbība |  |  | x |  |  |
| Kopsavilkumā 3 vērtēšanas elementi  |  |  | 2 | 1 |  |

**IV. PROFESIONĀLĀS DARBĪBAS VĒRTĒŠANAS REZULTĀTI**

**4. KATEGORIJA “LABA PĀRVALDĪBA”**

**4.1. Elements “Administratīvā efektivitāte”**.

Izglītības iestādes vadītāja sekmīgi vada izglītības iestādes stratēģisko attīstību, ikgadējo darbības un ikdienas plānošanu. Plānošanas procesā ir saredzama nepieciešamība pilnveidot tādus faktorus, kā visu mērķgrupu iesaistīšanās iestādes darba izvērtēšanas un turpmākās attīstības plānošanas procesā.

 Ir izstrādāts *Attīstības plāns 2022. - 2025. gadam*, tas ir atbilstošs ārējo normatīvo aktu prasībām, definē izglītības iestādes darbības prioritātes, stratēģiskos mērķus, sasniedzamos rezultātus.

Kā viena no izglītības iestādes darbības prioritātēm ir pāreja uz *Vienotu skolu*, lai īstenotu šo prioritāti iestāde ir izvirzījusi divus mērķus:

1. Īstenot mācību procesu valsts valodā, nodrošinot līdztiesību izglītības pieejamībā un sniegt nepieciešamos atbalsta pasākumus mazākumtautību izglītojamiem latviešu valodas prasmju apguvē,
2. Nodrošināt izglītības iestādē latvisku izglītības vidi sekmīgai *Vienotas skolas*  pieejas ieviešanai.

Izglītības iestādē no 15 izglītojamo grupām 3 grupas ir mazākumtautību grupas, pārējās vecuma grupās ir izglītojamie kuru dzimtā valoda ir latviešu un ir izglītojamie, kuru dzimtā valoda ir krievu. Vadītāja, lai īstenotu veiksmīgu pāreju uz *Vienotu skolu* organizē dažādas aktivitātes, kā piemēram, dalījās pieredzē pedagogu metodiskā atbalsta grupā par tēmu: “Latviešu valoda” un piedalījās profesionālās sarunās par tēmām: “Vērtības, kas nemainās, bet pilnveidojas” un "Kompetenču pieejas īstenošanu pirmsskolā pārejā uz *Vienotu skolu,* kas notika Liepājas Liedaga vidusskolā.

Izglītības iestādes metodiķe vadīja Liepājas pilsētas izglītojošo semināru vecākiem **“**Idejas un praktiski padomi vecākiem, kā atbalstīt bērnu pirmsskolas posmā pārejā uz mācībām latviešu valodā” un sadarbībā ar Liepājas izglītības pārvaldi tika veikta aptauju vecākiem *Vienota skola*. Aptaujas rezultāti liecina, ka 67 % bērnu ir nepieciešams lielāks atbalsts latviešu valodas apguvē, papildus nodarbības ārpus izglītības iestādes apmeklē 35% no PII audzēkņiem un 81% bērnu izrāda iniciatīvu nodarbībās runāt latviski.

Vadītāja nodrošina kvalitatīvu savas izglītības iestādes darbības un izglītības programmas īstenošanas pašvērtēšanu. Pašvērtēšanas procesā tiek izmantotas sekojošas kvalitātes vērtēšanas metodes kā rotaļnodarbību vērošana, anketēšana (pedagogu pašvērtējums, pedagogu un vecāku aptaujas) un vadītājas individuālās sarunas ar pedagogiem, tehniskiem darbiniekiem, kurās iegūtie dati un informācija nodrošina iespēju efektivizēt iestādes darbu.

Izglītības iestādes vadītāja ir izveidojusi vadības komandu, nodrošina tās efektīvu pārvaldību, deleģē pienākumus vadības komandai, atbalsta personālam un administratīvi saimnieciskām personālam, tomēr būtu nepieciešams turpināt pilnveidot darbu, pie vienotas izpratnes, par iestādes izvirzītajām vērtībām.

Dibinātājs, pedagogi un vecāki norāda, ka izglītības iestādes vadītājai ir raksturīgs demokrātiskais vadības stils, tiek atbalstītas darbinieku iniciatīvas, katram ir iespējas izteikt priekšlikumus un tikt uzklausītam, kā arī viņas rīcība un labvēlīgā attieksme pret darbiniekiem, izglītojamo vecākiem un izglītojamajiem nodrošina pozitīvu emocionālo vidi izglītības iestādē.

Izglītības iestādes vadītāja sadarbībā ar dibinātāju un darbiniekiem plāno iestādes budžetu un mērķtiecīgi veic nepieciešamo materiāltehnisko resursu atjaunošanu un papildināšanu. Izglītības iestāde mērķtiecīgi papildina informāciju un tehnoloģiju klāstu izglītības iestādē. Lai sniegtu atbalstu izglītojamiem un pedagogiem pārejai uz mācībām latviešu valodā tika iegādāti jauni mācību līdzekļi.

*Ir ieteicams uzlabot pašvērtēšanas un attīstības plānošanas procesu, pielietojot daudzveidīgākas metodes kvalitātes izvērtēšanai, kā arī šajos procesos aktīvi iesaistīt lielāko daļu vecāku un iestādes darbinieku, tādējādi veicinot visu iesaistīto mērķgrupu līdzdalību, līdzatbildību un vienotas izpratnes veidošanu par izglītības kvalitātes mērķiem, iestādes stratēģiskajiem mērķiem, uzdevumiem un prioritātēm.*

**Kvalitātes vērtējuma līmenis** **“Labi”.**

**4.2. Elements “Vadības profesionālā darbība”.**

Izglītības iestādes vadītājai ir izpratne un zināšanas par izglītības iestādes darbības tiesiskumu. Vadītājas lēmumi un rīkojumi ir aktuāli un argumentēti, par tiem tiek informēti izglītības iestādes darbinieki. Nepieciešamības gadījumā notiek konsultācijas. Izstrādāti iekšējie normatīvie akti: rīcības plāns *Vienotas skolas* īstenošanai”, “Kārtība problēmsituāciju risināšanai un komunikācijai ar izglītojamo vecākiem saistībā ar pāreju uz *Vienotu skolu*.

 Vērojot rotaļnodarbības, klātienes sarunās un attālinātajās intervijās tika iegūts apliecinājums, ka izglītības iestādē pedagogi lieto latviešu valodu, arī izglītojamie mācību procesā lieto latviešu valodu, taču savstarpēji sarunājoties izglītojamie vēl pielieto savu dzimto valodu.

Vadītājai ir plašas zināšanas un kompetences stratēģiskajā, iekšējā komunikācijā, krīzes komunikācijā, tā nodrošinot sekmīgu iestādes pārvaldību. Vadītājas viedoklis/runa ir skaidra, argumentēta un loģiska.

Izglītības iestādes vadītāja ir sasniedzama visām mērķgrupām, tiek sniegti argumentēti un pamatoti skaidrojumi vai atbildes par aktuāliem jautājumiem, kas saistīti ar izglītības iestādes darbību, mācību un audzināšanas procesu. Vadītāja komunicē ar visām iesaistītajām pusēm, lai paustu izglītības iestādes vērtības.

Pēc rotaļnodarbības vērošanas vadītāja sniedza atgriezenisko saiti, kas bija vērsta uz izaugsmi, pielietojot 3P metodi, tika ņemtas vērā arī pedagoga personības iezīmes un sniegti ieteikumi profesionālai pilnveidei, to atklāj klātienē redzētais, vadītājas sniegtā atgriezeniskā saite pedagogam pēc rotaļnodarbības vērošanas.

Vadītāja saņemot atgriezenisko saiti par savu profesionālo darbību jutās emocionāli stabili un izprata nepieciešamību to saņemt, to apliecina noslēguma saruna ar iestādes vadītāju.

Vadītāja balstoties uz iestādes stiprajām pusēm un vērtībām ir uzsākusi veidot mācīšanās organizācijas kultūru izglītības iestādē, ieviešot mācīšanās organizācijā darbības principus: kopīga vīzija, iespējas un atbalsts mācībām iesaistītajiem, sadarbība, taču būtu nepieciešams aktivizēt izziņas un inovāciju kultūru veidošanos un pilnveidot vadītājas profesionālās zināšanas par līderības stratēģijām un taktikām.

Vadītājas darbība ir ētiska, to raksturo iestādes definētās vērtības cieņpilna komunikācija, daba un atbildība. Vadītāja prot cieņpilni paust savu redzējumu, arī gadījumos, kad nepieciešams paust nepopulāru viedokli.

**Kvalitātes vērtējuma līmenis** **“Ļoti labi”.**

**4.3. Elements “Atbalsts un sadarbība”.**

Izglītības iestādes vadītāja regulāri sadarbojas ar dibinātāju, izstrādājot iestādes attīstības stratēģiju, nosakot iestādes misiju, vīziju, vērtības, definējot darba prioritātes un pirmsskolas izglītības programmas sasniedzamos kvalitatīvos un kvantitatīvos rezultātus, plānojot infrastruktūras sakārtošanu un resursu iegādi un atjaunošanu, piedaloties “Liepājas valstpilsētas izglītības ekosistēmas attīstības stratēģijas 2026.–2030. gadam" izstrādes procesā.

Izglītības iestādes vadītāja iesaistās Liepājas Izglītības pārvaldes organizētajās aktivitātēs, sadarbojas ar citām pašvaldības pirmsskolas izglītības iestādēm. Sadarbībā ar “Latviešu valodas aģentūru” iestādes pedagogi vadīja Liepājas pirmsskolas izglītības iestāžu pedagogiem kursus un dalījās pieredzē valsts mērogā - “Skolas sadarbība ar pirmsskolas izglītības iestādēm”, organizēja Liepājas pilsētā semināru vecākiem “Idejas un praktiski padomi vecākiem, kā atbalstīt bērnu pirmsskolas posmā pārejā uz mācībām latviešu valodā”.

Izveidojusies sadarbība ar “Liepājas Zinātnes un izglītības inovācijas centru”, bibliotēkām,  “Liepājas Bērnu un jaunatnes centru”, “Liepājas sporta skolu”, Liepājas Liedaga vidusskolu, Liepājas Rietumkrasta vidusskolu, izglītojamie piedalās konkursos pašvaldības un valsts līmenī, pasākumos.

Izglītības iestāde aktīvi iesaistās daudz dažādos konkursos, projektos pilsētas un valsts līmenī:

Runas konkurss “Zelta sietiņš”, bērniem, kuri apmeklē nodarbības pie logopēda; Venden konkurss “Ūdens mūsu pasaulē”; Starptautiskais bērnu un jauniešu mākslas konkurss “Lidice 2024” godalgotas vietas konkursā ieguva 1 bērns un pārstāvēja PII «Mazulītis» valsts līmenī.

Talantīgajiem izglītojamiem izglītības iestāde piedāvā Lego EDUCATION “Spike Essential” konstruktorus programmēšanas prasmju un iemaņu apguvei, šo virzienu iestāde lēmusi attīstīt arī turpmāk un veidot to kā izglītības iestādes profilu.

Izziņas un inovāciju organizācijas kultūra izglītības iestādē kopumā tiek veidota - gan pedagogi, gan izglītojamo vecāki ir atvērti pārmaiņām, savstarpējā mācīšanās un pieredzes uzkrāšana tiek pakāpeniski veidota par sistēmu, tiek veidota savstarpējās mācīšanās un komanddarba sistēma.

Vadītāja nodrošina individuālu komunikāciju ar vecākiem, regulāras sapulces, izglītojošus pasākumus vecākiem, vecāki piedalās iestādes pasākumos.  Izglītības iestādes padomes darbs izglītības iestādē pamatā ir vecāku organizēts, vadītāja atbalsta priekšnosacījumus izglītības iestādes padomes darbībai.

*Ieteicams izglītības iestādē pilnveidot savstarpējo mācīšanos, lai to izveidotu par mērķtiecīgu sistēmu, kā vienu no izziņas un inovāciju kultūras elementiem, iesaistot visas mērķgrupas.*

**Kvalitātes vērtējuma līmenis** **“Labi”.**

**V. PROFESIONĀLĀS DARBĪBAS VĒRTĒŠANĀ IZMANTOTĀS METODES**

5.1. Sarunas ar iestādes vadītāju, dibinātāju, iestādes vecākiem, pedagogiem, atbalsta personālu;

5.2. 2 rotaļnodarbību vērošana, vadītājas atgriezeniskās saites sniegšana pedagogam pēc vērotās rotaļnodarbības

5.3. Izglītības iestādes apskate;

5.4.Dokumentu un informācijas analīze (attīstības plāns, izglītības iestādes pašnovērtējuma ziņojums, ikgadējais darba plāns, izglītojamo mācību sasniegumu vērtēšanas kārtība, izglītības iestādes iekšējās kārtības noteikumi, Valsts izglītības informācijas sistēmā pieejamie dati, vecāku un pedagogu aptaujās iegūtie dati).

5.5. Tīmekļvietnes [www.liepaja.lv](http://www.liepaja.lv) izpēte par pirmsskolas izglītības iestādes darbību un izglītības iestādes sociālā medija izpēte.

**VI. IZGLĪTĪBAS IESTĀDES VADĪTĀJA PROFESIONĀLĀS DARBĪBAS STIPRĀS PUSES**

|  |  |
| --- | --- |
| Elements | Stiprās puses |
| 4.3. | Izglītības iestādes vadītāja veido produktīvu sadarbību ar citām iestādēm un aktīvi iesaistās dažādās aktivitātēs un konkursos pilsētas un valsts mērogā, tādējādi popularizē iestādes darbību un labo pieredzi. |

##

## **VII. UZDEVUMI IZGLĪTĪBAS IESTĀDES VADĪTĀJA PROFESIONĀLĀS DARBĪBAS PILNVEIDEI**

|  |  |
| --- | --- |
| Elements | Uzdevumi |
| 4.1. | 1. Efektīvai personāla pārvaldībai izglītības iestādes vadītājai nepieciešams veidot vienotu redzējumu par izvirzītajām iestādes vērtībām un sasniedzamiem rezultātiem.*Izpildes termiņš – līdz 2025. gada 1.novembrim. Izpildes gaitu atspoguļot ikgadējā pašnovērtējuma ziņojumā*.2. Izglītības iestādes vadītājai nepieciešams noteikt, kādi dati un informācija, kurā laikā ir iegūstami izglītības iestādei, lai izvērtētu pāreju uz vienotu skolu un izglītības programmas sekmīgu īstenošanu latviešu valodā pirmsskolā.*Izpildes termiņš – līdz 2025. gada 1.novembrim. Izpildes gaitu atspoguļot ikgadējā pašnovērtējuma ziņojumā*. |
| 4.2. |  Izglītības iestādes vadītājai nepieciešams pilnveidot zināšanas un prasmes par līderības stratēģijām un taktikām, kas sekmētu demokrātisku lēmumu pieņemšanu un visu mērķgrupu iesaisti lēmumu pieņemšanā*.**Izpildes termiņš – līdz 2025. gada 1.novembrim. Izpildes gaitu atspoguļot ikgadējā pašnovērtējuma ziņojumā*. |

Pielikumā:

1. Elementu un rezultatīvo rādītāju novērtējums uz 3 lp.

Akreditācijas ekspertu komisijas vadītāja Daila Frīdmane

Datums skatāms laika zīmogā